બેંગલુરુના ફાઇવસ્ટાર રિસોર્ટમાં રોકાયેલા ધારાસભ્યોને અમદાવાદ પરત લાવવાનું કાઉન્ટ ડાઉન શરૂ થઇ ચૂકયું છે. રક્ષાબંધનના પવિત્ર તહેવાર પરિવાર સાથે ધારાસભ્યો ઊજવી શકે તેવા આશયથી આગામી તા.૭ ઓગસ્ટ રક્ષાબંધનની સવારે જ તેમને અમદાવાદ પરત લવાશે. અગાઉ તા.૪ ઓગસ્ટે પ્રદેશ પ્રમુખ ભરતસિંહ સોલંકી ધારાસભ્યો સાથે રૂબરૂ મુલાકાત કરવા બેંગલુરુ જવાના હતા. તેઓ બેંગલુરુ દોઢેક દિવસનું રોકાણ પણ કરવાના હતા. જોકે હવે પ્રદેશ પ્રમુખ ભરતસિંહ સોલંકીએ બેંગલુરુ જવાનું માંડી વાળ્યું છે.